LATVIJAS REPUBLIKAS 13. SAEIMAS

AIZSARDZĪBAS, IEKŠLIETU UN KORUPCIJAS NOVĒRŠANAS KOMISIJAS SĒDES

**PROTOKOLS Nr. 214**

**2021. gada 4. augustā**

Atklāta sēde, sākas plkst. 11.00, beidzas plkst. 15.10

Videokonferences formātā

Sēdē piedalās:

**komisijas locekļi**:

**Juris Rancāns** *(komisijas priekšsēdētājs)*,

**Aldis Blumbergs** *(komisijas priekšsēdētāja biedrs)*,

**Edvīns Šnore *(komisijas sekretārs),***

**Jānis Ādamsons,**

**Raimonds Bergmanis,**

**Ivans Klementjevs,**

**Ainars Latkovskis,**

**Māris Možvillo,**

**Mārtiņš Šteins,**

**Atis Zakatistovs**

**uzaicinātās personas:**

* Valsts kancelejas direktors **Jānis Citskovskis;**
* Kultūras ministrijas parlamentārais sekretārs **Ritvars Jansons;**
* Kultūras ministrijas valsts sekretāre **Dace Vilsone;**
* Kultūras ministrijas Radošo industriju nodaļas eksperte **Dzintra Purviņa;**
* Kultūras ministrijas Radošo industriju nodaļas vecākā referente **Ina Ločmele;**
* Kultūras ministrijas Kultūrpolitikas departamenta Radošo industriju nodaļas vadītāja **Zanda Jaunskunga;**
* Veselības ministrs **Daniels Pavļuts;**
* Veselības ministrijas parlamentārais sekretārs **Ilmārs Dūrītis;**
* Veselības ministrijas Juridiskās nodaļas vadītāja pienākumu izpildītāja **Ilze Šķinķe;;**
* Veselības ministrijas valsts sekretāre **Indra Dreika;**
* Veselības ministrijas Valsts sekretāra vietniece veselības politikas jautājumos **Anita Jurševica;**
* Veselības ministrijas Sabiedrības veselības departamenta direktore **Santa Livina;**
* Veselības ministrijas Sabiedrības veselības departamenta Vides veselības nodaļas vecākā eksperte **Inga Liepiņa;**
* Veselības ministrijas Sabiedrības veselības departamenta Vides veselības nodaļas vadītāja **Jana Feldmane;**
* Veselības ministrijas Ārstniecības kvalitātes nodaļas vadītāja **Sanita Janka;**
* Veselības ministrijas Juridiskās nodaļas vadītājs **Raimonds Osis;**
* Tieslietu ministrijas Valsts sekretāra vietniece tiesību politikas jautājumos **Laila Medina;**
* Tieslietu ministrijas Normatīvo aktu kvalitātes nodrošināšanas departamenta direktore **Kristīne Kuprijanova;**
* Tieslietu ministrijas valsts sekretāra vietniece **Kristīne Pommere;**
* Izglītības un zinātnes ministrijas parlamentārā sekretārs **Sandis Riekstiņš;**
* Izglītības un zinātnes ministrijas Valsts sekretāra vietnieks Sporta departamenta direktors **Edgars Severs;**
* Izglītības un zinātnes ministrijas Augstākās izglītības, zinātnes un inovāciju departamenta direktors **Dmitrijs Stepanovs;**
* Izglītības un zinātnes ministrijas Juridiskā un nekustamo īpašumu departamenta direktora vietniece **Daiga Dambīte;**
* Izglītības un zinātnes ministrijas Izglītības departamenta juriskonsulte **Ance Rudzīte;**
* Labklājības ministrijas parlamentārā sekretāre **Evita Zālīte-Grosa;**
* Labklājības ministrijas Darba attiecību un darba aizsardzības politikas departamenta direktora vietniece **Ineta Vjakse;**
* Labklājības ministrijas Sociālo pakalpojumu departamenta direktors **Aldis Dūdiņš;**
* Labklājības ministrijas Sociālo pakalpojumu departamenta direktora vietniece **Sigita Rozentāle;**
* Labklājības ministrijas Sociālo pakalpojumu departamenta vecākā eksperte **Inga Martinsone;**
* Ārlietu ministrijas parlamentārā sekretāre **Zanda Kalniņa-Lukaševica;**
* Ārlietu ministrijas valsts sekretārs **Andris Pelšs;**
* Ekonomikas ministrijas parlamentārā sekretāre **Ilze Indriksone;**
* Ekonomikas ministrijas Valsts sekretārs **Edmunds Valantis;**
* Ekonomikas ministrijas Valsts sekretāra Analītiskā dienesta vadītājs **Jānis Salmiņš;**
* Finanšu ministrijas valsts sekretāre **Baiba Bane;**
* Finanšu ministrijas pārstāve **Ieva Braunfelde;**
* Aizsardzības ministrijas valsts sekretārs **Jānis Garisons;**
* Aizsardzības ministrijas parlamentārā sekretāre **Baiba Blodniece;**
* Pilsonības un migrācijas lietu pārvaldes priekšnieka vietnieks **Uldis Apsītis;**
* Pilsonības un migrācijas lietu pārvaldes priekšnieka vietniece **Maira Roze;**
* Tiesībsarga vietniece **Ineta Piļāne;**
* Valsts darba inspekcijas direktora vietniece **Andra Auziņa;**
* Veselības inspekcijas vadītājas vietniece **Anita Slokenberga;**
* Nacionālā veselības dienesta direktors **Āris Kasparāns;**
* Latvijas Darba devēju konfederācijas Ģenerāldirektores vietniece Politikas plānošanas dokumentu eksperte **Ilona Kiukucāne;**
* Latvijas izglītības un zinātnes darbinieku arodbiedrības priekšsēdētāja **Inga Vanaga;**
* Latvijas Brīvo arodbiedrību savienības priekšsēdētāja vietnieks **Aleksandrs Muhlinskis;**
* Slimību profilakses un kontroles centra Infekcijas slimību risku analīzes un profilakses departamenta direktors **Jurijs Perevoscikovs;**
* Zāļu valsts aģentūras direktora vietnieks **Jānis Zvejnieks;**
* Latvijas farmaceitiskās aprūpes asociācijas izpilddirektore **Kristīne Jučkoviča;**
* Valsts prezidenta padomnieks tiesību politikas jautājumos **Jānis Pleps;**
* Finanšu nozares asociācijas juridiskais padomnieks **Edgars Pastars;**
* Latvijas Farmaceitu biedrības pārstāvis;
* Latvijas iekšlietu darbinieku asociācijas pārstāvis;
* Latvijas patentbrīvo medikamentu asociācijas pārstāvis;
* Nacionālā Veselības dienesta pārstāvis;
* Latvijas juristu apvienības pārstāvis **Armands Logins;**
* Saeimas Juridiskā biroja vadītāja **Dina Meistere**;
* Saeimas Juridiskā biroja vecākā juridiskā padomniece **Līvija Millere**;
* Saeimas Juridiskā biroja vecākā juridiskā padomniece **Lilita Vilsone**;

**citas personas:**

**Saeimas Preses dienesta vecākā konsultante Elīna Gulbe**

**Aizsardzības, iekšlietu un korupcijas novēršanas komisijas vecākā konsultante I.Barvika un konsultante** B. Veiskate**.**

**Sēdi vada:** komisijaspriekšsēdētājs J.Rancāns

**Sēdi protokolē:** konsultante B. Veiskate

**Sēdes veids:** atklāta

Darba kārtība:

**1. Grozījumi Covid-19 infekcijas izplatības pārvaldības likumā (1126/Lp13) 1. lasījums.**

**2. Grozījumi Covid-19 infekcijas izplatības pārvaldības likumā (1128/Lp13) 1. lasījums.**

J.Rancāns atklāj sēdi, konstatē tiešsaistē esošos komisijas locekļus un iepazīstina ar izskatāmo darba kārtību. Aicina likumprojektu “Grozījumi Covid-19 infekcijas izplatības pārvaldības likumā (1126/Lp13)” iekļaut otrajā likumprojektā, kā komisijas veidotus priekšlikumus.

Deputātiem iebildumu nav.

1. Grozījumi “Covid-19 infekcijas izplatības pārvaldības likumā” (1128/Lp13) 1.lasījums.

J. Rancāns dod vārdu Veselības ministram D. Pavļutam, lai komentētu šī likumprojekta nepieciešamību.

D. Pavļuts uzsver to, ka ir zems saslimstības līmenis, pateicoties šai klimatiskajai situācijai, taču pēdējās divās nedēļas būtiski ir mainījies saslimstības temps, neskatoties uz to, Latvijai tāpat ir zemākā saslimstība starp kaimiņvalstīm. Akcentē Covid-19 “Delta” variantu, kurš palēnām ienāk valstī, tas straujāk izplatās, līdz ar to ir potenciāls izraisīt strauju saslimstību. Lipīgāks, nekā Anglijā bijušais paveids. Latvijā zemais līmenis ir saistīts ar to, ka nav atcelti visi drošības pasākumi – veikalos jāatrodas ar maskām, tāpat ar sabiedriskā transporta izmantošanu. Uzsver to, ka drīzumā beigsies atvaļinājuma periods, līdz ar to, cilvēki atsāks darbu klātienē. Ka arī tiek strādāts pie tā, lai skolas tiktu atvērtas – līdz ar to ir jārēķinās, ka saslimstība augs. Akcentē to, ka SPKC ir labā situācijā, jo pie neliela skaita slimību var labi izsekot un izpētīt šos saslimšanas perēkļus. Saistībā ar šo Delta varianta izplatību lielāku nozīmi iegūst pašizolācijas un karantīnas sistēma, tā ir būtiskāka tagad vairāk nekā pavasarī. Uzsver, ka rudenī būs drastiska situācija it sevišķi riska grupām, ja vakcinācijas tempi nesāks augt, tas nozīmē, ka būs jāatgriežas pie pavasara/ziemas scenārija. Līdz ar to, lai nerastos šāda veida situācija tiek runāts ar pakalpojumu sniedzējiem par speciālistu pienākumu vakcinēšanos, lai varētu nodrošināt epidemioloģiski drošu pakalpojumu sniegšanu. Ministrs uzsver, ka šis likumprojekts ir jāskatās, ņemot vērā visus epidemioloģiskos riskus un reālo situāciju ar aptveri vakcinētajās grupās.

J. Rancāns dod vārdu valdības pārstāvim J. Citkovskim. Piebilst, ka vēlas dzirdēt valdības pamatojumu attiecībā uz to vai tika vērtēti kādi citi aspekti attiecībā uz sabiedrības veselības drošību, vai to nevarēja sasniegt ar citiem mazāk ierobežojošiem līdzekļiem. Uzsver, ka, ja tiks pieņemts šis likumprojekts, tad Satversmes tiesā noteikti būs sūdzības.

J. Citkovskis apstiprina to, ka, veidojot šo likumprojektu, tika veidots balanss starp dažādām interesēm. Skaidro, ka trūkts laiks un jārīkojas ir ātri. Izvēles ir - ieviest nopietnus drošības pasākumus, ierobežot dažāda veida pakalpojumus vai panākt vakcinācijas tempus, takā, tas ir vienīgais veids, kā apturēt šo saslimstības kāpumu. Uzsver, ka tiek izvirzīts priekšnosacījums, ka sniedzot noteiktus pakalpojumus ir nepieciešams vakcinēties, lai mazinātu saslimšanas riskus.

J. Rancāns pasakās J. Citkovskim par lēmuma pieņemšanas procesu un domātām alternatīvām, dod vārdu J. Perevoščikovam no SPKC. Interesējas par to, cik ļoti vakcīna var pasargāt pret šo jauno Delta paveidu.

J. Perevoščikovs uzsver, to, ka iepriekš tika aplēsts, ka būs nepieciešams vakcinēt 60%-70%, lai varētu apturēt epidēmiju. Pamato, to, ka obligātā vakcinācija nav jauns koncepts, piemērām, medicīnas darbiniekam ir nepieciešama obligātā vakcinācija pret hepatītu, kā arī citām asins slimībām. Tā pat ir ar eksotisku valsts apmeklēšanu ir nepieciešamas obligātās vakcīnas, lai ieceļotu. Apstiprina to, ka Delta paveids ar vienu vakcīnas devu nebūs uzvārāms, daudz lielāka efektivitāte ir divām vakcīnām.

J. Rancāns iesaka, ka nepieciešams uzzināt cik no pozitīvajiem testiem – miruši, hospitalizēti, ir bijuši vakcinēti, lai sabiedrība var rast uzticību vakcinācijai.

D. Pavļuts apstiprina, ka vienu reizi nedēļā SPKC ziņos par saslimstību starp vakcinētajiem un vienu reizi mēnesī par hospitalizācija.

J. Rancāns dod vārdu likumprojekta izstrādātājiem - Tieslietu ministrijai.

I. Kronberga komentē likumprojekta mērķi – sabiedrības drošība, to nodrošināt gan pakalpojumu sfērā, gan darba vietās, mazināt saslimstības risku. Pamatuzdevums – panākt situāciju kurā slimības izplatība tiek ierobežota, lai nenotiktu scenāriji, kurus sabiedrība piedzīvoja jau iepriekš, kas jau ir radījis noteiktas sekas. Piebilst, ka pašlaik nenotiek veselības sistēmas pārslodze, līdz ar to netiek likta slodze uz valsts budžetu. Alternatīva – ierobežojumi vai vakcinācija! Jaunā pieeja ir balstīta uz to, ka ir jāmazina riski! Izstrādājot šo likumprojektu tika ņemti vērā kritēriji, kur attiecīgi darba devējs var prasīt, lai darbinieks ir vakcinējies, taču vērtējot katru lietu atsevišķi! Ņemot vērā - samērīguma, tiesiskuma un vienlīdzības principu. Likums regulē arī tiesiskās sekas, kas iestājās, ja nodarbinātajam nav šī sadarbspējīgs sertifikāts, kas ir obligāta prasība. Lūdz, atbalstīt likumprojektu pirmajā lasījumā un piešķirt steidzamību. Tiek vaicāts pēc saprātīga termiņu priekšlikumu iesniegšanai.

J. Rancāns dod vārdu Kultūras ministrijas pārstāvim.

R. Jansons Kultūras ministrijai nav iebildumi.

J. Rancāns dod vārdu Izglītības un zinātnes ministrijas pārstāvim.

E. Severs uzsver, ka būtiski ir, uzsākt skolu atvēršanu, lai pedagogi varētu uzsākt darbu un skolēni varētu apmeklēt skolu, lūdz atbalstīt.

J. Rancāns dod vārdu Iekšlietu ministrijas pārstāvim.

V.Vītoliņš Iekšlietu ministrija pauž atbalstu šim likumprojektam. Piebilst, ka sabiedrības solidaritāte un vakcinācija ir būtiska, lai mazinātu sabiedrības veselības risku.

J. Rancāns dod vārdu Labklājības ministrijas pārstāvim.

E. Zālīte-Grosa Labklājības ministrijai nav iebildumi.

J. Rancāns dod vārdu Ārlietu ministrijai.

K. Līce min Eiropas Cilvēktiesības tiesas spriedumu lietā par Čehiju un uzsver, ka būtiska atziņa no šī sprieduma ir, tas, ka sabiedrības solidaritāte ir ļoti nepieciešama, ir grupas, kuras nevar kāda iemesla pēc vakcinēties, tāpēc sabiedrībai kopumā ir jāuzņemas iniciatīva, lai pasargātu visu sabiedrību kopumā. Būtiski, ka katra situācija būs jāvērtē individuāli un atsevišķi, apstiprina, ka pastāv tiesvedības riski gan Satversmes tiesā, gan Eiropas Cilvēktiesības tiesā. Likumdevēja lēmums ir apzināts izvērtējot visus riskus un ierobežojumus. Pauž atbalstu likumprojektam.

J. Rancāns pasakās par šo skaidrojumu un komentāru, dod vārdu Ekonomikas ministrijas pārstāvim.

Z. Liepiņa komentē, ka darba devējs pats var noteikt grupas, kurās redz, ka ir nepieciešama vakcinācija. Būtiski, ka pēc iespējas ātrāk virzāmies šī likumprojekta pieņemšanā, ņemot vērā to, ka tas izslēgs nenoteiktību, kas jau pašlaik ir darba kolektīvos starp darbiniekiem, kuri ir un kuri nav vakcinēti. Pauž atbalstu likumprojektam.

J. Rancāns dod vārdu Finanšu ministrijas pārstāvjiem.

A. Zakatistovs komentē, ka Finanšu ministrija pilda pienākumu un nodrošina finanšu pieejamību Ministru kabinetam, lai tas var pildīt savus pienākumus.

J. Rancāns piemin, ka šī atbilde attiecas uz kompensācijām, kuras ir atrunātas likumprojeketā attiecībā uz to, ja rodas blaknes no vakcīnas. Dod vārdu Aizsardzības ministrijai.

S. Araslanova pauž atbalstu likumprojektam, komentē, ka NBS vakcinācija ir pamatota ar īpašo lomu un uzdevumiem, kā arī ar pienākumu specifiku, jo karavīrs pienākumus attālināti veikt nevar, kā arī veselības kritērijs, kurš ir svarīgs karavīram jau, uzsākot dienestu.

J. Rancāns dod vārdu sociālajiem partneriem izteikties par šo likumprojektu - Brīvo Arodbiedrību Savienības pārstāvis.

A. Muhlinskins pauž atbalstu par minēto pantu, ka valsts nes atbildību par iespējamām komplikācijām pēc vakcinācijas. Uzskata, ka pietiekami nav izvērtēta alternatīvas iespēja veikt šo testēšanu cilvēkiem, kas nevēlas vakcinēties, jo vakcinētie cilvēki tāpat spēj pārnēsāt vīrusu. Uzskata, ka ir jārunā par vakcinācijas blaknēm, un komplikācijām, ka tas nav, jāslēpj. Un arī iestājas par to, ka jāmotivē iedzīvotāji vakcinēties, nevis tas jāuzspiež.

I. Vanaga uzsver, to, ka nevajadzētu sašķelt sabiedrību, kā arī noteiktās nozarēs strādājošos un rast iespēju likumprojektā iestrādāt grozījumus par brīvprātīgu vakcinēšanos, lai varētu strādāt visi. Izsaka pateicību par to, ka Latvijas Izglītības un zinātnes darbinieku arodbiedrība tika sadzirdēti attiecībā uz to, ka valsts uzņemsies atbildību attiecībā uz komplikācijām pēc vakcinācijas.

J. Rancāns dod vārdu Latvijas Darba devēju konfederācijai.

I. Kikucāne Latvijas Darba devēju konfederācijas pozīcija ir, ka vakcinācija ir vienīgais veids, kā cīnīties ar Covid-19 infekciju un atgriezties normālā dzīvē, ļaujot darba devējiem, pilnvērtīgi strādāt un sociāli atbildīgi sabalansēt indivīda, sabiedrības un uzņēmēja vajadzības. LDDK aicina atbalstīt šādu valdības rīcību. Aicina novērst jebkādu tiesvedību iespējamu uzsākšanu šajā jautājumā. Konceptuāli pauž atbalstu, kā arī izsaka paldies Tieslietu ministrijai par sadarbību.

J. Rancāns pasakās Latvijas Darba devēju konfederācijai par pausto viedokli, dod vārdu Armandam Loginam no Juristu apvienības.

A. Logins likumprojekts ir atbalstāms taču, bažas ir par pantu, kurā tiek atrunāta šī kompensācijas izmaksāšana, ir neizprotams, kāpēc būtu jāatzīmē šāda kompensāciju izmaksāšana, ja zem no vienas no valsts iestādēm Veselības ministrijas atrodas Veselības Inspekcija, kurā ir ārstniecības riska fonds.

J. Rancāns arī pievērš uzmanību uz kompensāciju izmaksāšanu, apstiprina, ka šis būs diskutējams jautājums otrajā lasījumā. Dod vārdu Latvijas farmaceitiskās aprūpes asociācijas.

K. Jučkoviča arī uzsver to, ka šī likumprojekta pants attiecībā uz kompensāciju izmaksām ir jāizdiskutē. Konceptuāli pauž atbalstu likumprojektam.

J. Rancāns dod vārdu Latvijas Patentbrīvo medikamentu asociācijas pārstāvim.

E.E. Jurševics arī uzsver to, ka šī likuma 49.6 pants ir jālabo, piemin, ka reklāmas pasākumi nedod vēlēto vakcinēto skaitu, piemin iespējamību par kompensāciju izmaksāšanu ģimenes ārstiem par katru vakcinēto personu.

J. Rancāns dod vārdu Tiesībsarga pārstāvim, piebilst, ka Tiesībsarga viedoklis ir sadzirdēts un izlasīts saņemtajā vēstulē.

I. Pilāne konceptuāli Tiesībsargs atbalsta šo likumprojektu, nešaubīgi uzticoties ekspertu viedoklim, ka ņemot vērā šī brīža epidemioloģisko situāciju Covid-19 infekcijas izplatības jomā un svarīgākais par tā prognozēm un attīstību, iedzīvotāju vakcinācija ir vienīgais veids, kā efektīvi mazināt infekcijas tālāko izplatību un vīrusa mutāciju. Valstij ir ne tikai tiesības, bet arī pienākums apkarot epidēmija, šis pienākums izriet ne tikai no Satversmes 93. panta, bet arī no vairākām starptautiskām tiesību normām.

J. Rancāns dod vārdu Juridiskajam Birojam

L. Millere uzsver, ka likumprojekts ir sensitīvs, jo tas skar personu tiesību ierobežojumus. Skaidrs arī tas, ka likumprojekta izstrādātājs - Tieslietu ministrija ir nopietni vērtējusi šādu ierobežojumu nepieciešamību un pamatotību. Būtiski ir izskatīt katru šāda veida procesu individuāli! Piebilst, ka nepieciešams samērīgs laiks gan priekšlikumu termiņš, gan laiks izskatīšanai – pieļaujot domu, ka priekšlikumi var būt daudz un arī kontroversiāli.

J. Rancāns dod vārdu Tieslietu ministrijai komentāram attiecībā uz Juridiskā biroja sacīto. *Tieslietu ministrijai papildus komentāri nav.* Priekšsēdētājs dod vārdu deputātiem.

R. Bergmanis vaicā par to, kāpēc Latvija neiet Ziemeļvalstu praksi. Kāpēc izvēlamies, pieeju, kur vakcinācija ir obligāta, ja, piemēram, Vācijā kā lielvalsts šādu pieeja neizvēlas. Kāda vakcinācijas situācija ir līdz šim šajās trīs nozarēs (veselības, labklājības un izglītības), kurās vakcinācija būs obligāta. Ja izglītības sistēmā ir uzstādīti šī 80% aptvere vai tas neradīs drošības riskus.

J. Citkovskis uzsver, ka Ziemeļvalstīs valdībai šī uzticība ir lielākā, kā arī vakcinācijas aptvere ir lielāka. Latvijas pieeja šajā situācijā ir rīkoties savlaicīgi un ātri, lai situācija neizveidotos kritiska.

J. Rancāns dod vārdu deputātiem jautājumiem.

I. Klementjevs pauž viedokli par dažādām vakcīnām, tai skaitā “Šputņik V”, kā arī uzsver, ka reklāmas uz vakcināciju nestrādā. Vai ir ņemts vērā, cik daudz, cilvēki dēļ šī likumprojekta izbeigs darba attiecības.

J. Citkovskis pauž, ka ir veiktas aplēses šajā ziņā, taču uzskata, ka tas nebūs ievērojams skaits ar šādiem cilvēkiem, lai rastos jebkādas problēmas.

J. Rancāns dod vārdu deputātiem.

M. Možvillo vaicā par to kā šis paveids Delta ir nokļuvusi valstī un kāpēc nav pieņemti jebkādi pasākumi, lai samazinātu šā paveidu pārnēsāšanu. Pauž viedokli, ka pieaugs sociālā spriedze valstī, jo cilvēki nokļūs šajā bezdarbnieka statusā, kuri būs jāuztur no valsts līdzekļiem.

J. Citkovskis atbild, to, ka attiecībā uz šī Delta varianta izplatību neviena valsts nespēj izvairīties no tā. Šie pasākumi spēj novērst to cik strauji/cik ātri šis vīruss ienāk valstī.

J. Rancāns dod vārdu deputātiem.

E. Tavars pauž noraidošu attieksmi attiecībā uz likumprojektu. Vaicā priekšsēdētājam, vai viņš pats uzskata, ka šis likumprojekts ir jāpieņem un jāvirza tālāk.

J. Rancāns pauž atbalstu likumprojektam, attiecina to, ka priekšsēdētāja viena balss neko nedod, ir nepieciešams komisijas atbalsts.

J. Rancāns dod vārdu deputātiem.

E. Papule vaicā par to, kāpēc testi būs par maksu un kādēļ bērnu testēšana būs par maksu? Aicina apspriest kļūdas, kuras valstī tika pieņemtas.

J. Citkovskis piemin, ka vislabāk kļūdas izskatīs un redzēs Parlamentārā izmeklēšanas komisija, tādējādi sekos secinājumi kā nākotnē rīkoties.

D. Pavļuts komentē jautājumu par testiem, norāda, ka šī tēma ir būtiska. Apstiprina, ka pateicoties vakcīnām šī testēšana ir sarukusi, tā palīdzēja pirms vakcīnām, taču testēšana nenovērš saslimstību, tas vienkārši norāda uz to, vai cilvēkam ir šī saslimstība vai nav šajā brīdī. Testēšana nav preventīva. Līdz ar to ir nepieciešams, lai sabiedrība vakcinējas. Komentē, ka bērni vecumā no 12 gadiem ir aktīvāki vakcinācijā nekā citas vecuma grupas.

J. Rancāns dod vārdu deputātiem.

R. Nemiro vaicā par vakcinācijas neveikšanu reliģiskās pārliecības dēļ. Uzsver, ka valdība neveic nedz testu, nedz vakcīnas apmaksu, tas notiek no nodokļu maksātāju puses.

I. Kronberga uzsver, ka labākās intereses, kuras ir jāpiepilda ir uz dzīvību un veselību, līdz ar to, tiek runāts tikai par tiem gadījumiem, kur ārsts personai veselības dēļ ir noteicis neveikt vakcinēšanos, netiek runāts par citām interesēm.

J. Rancāns dod vārdu deputātiem.

K. Ģirģens vai ir veidoti kādi citi pasākumi attiecībā, lai palielinātu vakcinēto skaitu.

D. Pavļuts apstiprina, ka tiek cieši strādāts ar privāto sektoru, lai sekmētu vakcinācijas procesu, kā arī tiek strādāts ar ģimenes ārstiem, lai viņiem būtu pienākums vakcinēt savus pacientus. Pasākumu klāsts ir plašs! Aicina kolēģus izvēlēties pareizus vārdus, jo šie vārdi “obligātā vakcinācija” neatbilst tam, ko valdība ir piedāvājusi. Ar obligāto vakcināciju varētu saprast, ja to kāds piedāvātu – valdība to nepiedāvā. Valdība nepiedāvā saistošā kārtā vakcinēties visiem valsts iedzīvotājiem vai iedzīvotāju grupām, šādi lēmumi parādās, bet ne demokrātiskās valstīs. Latvijā tiek runāts par epidemioloģiski drošu pakalpojumu sniegšanu, kuras priekšnoteikums ir, ka cilvēki, kuri šos pakalpojumus sniedz (mediķi, skolotāji, sociālie darbinieki, valsts pārvaldē strādājošie, policisti, klientu apkalpošanas centru darbinieki u.c.), ir vakcinējušies, kā daļa no saviem profesionālajiem pienākumiem, lai varētu nodrošināt drošu pakalpojumu un, lai klienti, kuriem nav izvēle nesaņemt šos pakalpojumus varētu justies droši, ka viņi nesaslims no tiem cilvēkiem, kas viņiem šo pakalpojumu sniedz.

J. Stepaņenko izsaka viedokli, ka studenti ir maldināti attiecībā uz vakcināciju un par to, ka arī maldīgi tika minēts, ka testēšana būs bez maksas.

D. Pavļuts atbildot uz šo viedokli, pauž nostāju, ka nevienu nav maldinājis.

J. Rancāns aicina deputātus balsot par steidzamības noteikšanu likumprojektam “Grozījums Covid-19 infekcijas izplatības pārvaldības likumā” (1128/Lp13).

*Balsojums:*

*J. Rancāns – par, E.Šnore – par, R.Bergmanis – pret, I.Klementjevs – pret, A.Latkovskis – par, M.Možvillo – pret, M. Šteins – par, A.Zakatistovs – par.*

Likumprojektam “Grozījums Covid-19 infekcijas izplatības pārvaldības likumā” (1128/Lp13) steidzamība ir atbalstīta.

**J. Rancāns** aicina komisijas deputātus balsot par likumprojektu “Grozījums Covid-19 infekcijas izplatības pārvaldības likumā” (1128/Lp13) 1.lasījumā:

*Balsojums:*

*J. Rancāns – par, E.Šnore – par, R.Bergmanis – pret, I.Klementjevs – pret, A.Latkovskis – par, M.Možvillo – pret, M. Šteins – par, A.Zakatistovs – par.*

**J. Rancāns** piedāvā noteikt priekšlikumu iesniegšanas termiņu – 2 nedēļas.

*Deputātiem nav iebildumu.*

**LĒMUMS:**

**-** konceptuāliatbalstīt likumprojektu **“Grozījumi Covid-19 infekcijas izplatības pārvaldības likumā” (1128/Lp13)** unvirzīt to izskatīšanai Saeimas sēdē pirmajā lasījumā;

- lūgt Saeimas Prezidiju noteikt likumprojektam steidzamību;

- lūgt noteikt priekšlikumu iesniegšanas termiņu – 2 nedēļas;

- referents – J. Rancāns.

**J.Rancāns** slēdz sēdi.

Sēde pabeigta plkst. 15.10.

Komisijas priekšsēdētājs (paraksts\*) J.Rancāns

Komisijas sekretārs (paraksts\*) E.Šnore